title: Komission täytäntöönpanoasetus (EU) 2019/413, annettu 14 päivänä maaliskuuta 2019, täytäntöönpanoasetuksen (EU) 2015/1998 muuttamisesta niiden kolmansien maiden osalta, joiden turvavaatimusten tunnustetaan vastaavan siviili-ilmailun turvaamista koskevia yhteisiä perusvaatimuksia (ETA:n kannalta merkityksellinen teksti.)

text:
                  15.3.2019

                  FI

                  Euroopan unionin virallinen lehti

                  L 73/98

         KOMISSION TÄYTÄNTÖÖNPANOASETUS (EU) 2019/413,
         annettu 14 päivänä maaliskuuta 2019,
         täytäntöönpanoasetuksen (EU) 2015/1998 muuttamisesta niiden kolmansien maiden osalta, joiden turvavaatimusten tunnustetaan vastaavan siviili-ilmailun turvaamista koskevia yhteisiä perusvaatimuksia
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
         sekä katsoo seuraavaa:

                     (1)

                     Komission asetuksella (EY) N:o 272/2009 (2) täydennetään asetuksen (EY) N:o 300/2008 liitteessä vahvistettuja siviili-ilmailun turvaamista koskevia yhteisiä perusvaatimuksia.

                     (2)

                     Asetuksessa (EY) N:o 272/2009 komission tehtäväksi annetaan kolmansien maiden turvallisuusvaatimusten vastaavuuden tunnustaminen mainitun asetuksen liitteessä olevassa E osassa vahvistettujen edellytysten mukaisesti.

                     (3)

                     Komission täytäntöönpanoasetuksen (EU) 2015/1998 (3) liitteessä luetellaan ne kolmannet maat, joiden turvavaatimusten tunnustetaan vastaavan turvaamista koskevia yhteisiä perusvaatimuksia.

                     (4)

                     Komissio on saanut Ison-Britannian ja Pohjois-Irlannin yhdistyneeltä kuningaskunnalta vahvistuksen siitä, että se aikoo säilyttää ilmailun turvaamista koskevat säännöksensä ja vaatimuksensa unionin lainsäädäntöä vastaavina sen jälkeen, kun se eroaa Euroopan unionista 30 päivä maaliskuuta 2019.

                     (5)

                     Komissio on todentanut, että Ison-Britannian ja Pohjois-Irlannin yhdistynyt kuningaskunta täyttää asetuksen (EY) N:o 272/2009 liitteessä olevassa E osassa esitetyt perusteet.

                     (6)

                     Komissio on aloittanut asianmukaisen prosessin osoittaakseen muille jäsenvaltioille tehtävän nimetä ne lentoliikenteen harjoittajat, kolmansien maiden valvotut edustajat sekä kolmansien maiden tunnetut lähettäjät, joiden nimeämisestä ACC3:ksi, RA3:ksi tai KC3:ksi Yhdistynyt kuningaskunta tällä hetkellä vastaa. Tätä prosessia olisi säänneltävä täytäntöönpanoa koskevilla siirtymäsäännöksillä.

                     (7)

                     Komissio ja jäsenvaltiot tunnustavat Ison-Britannian ja Pohjois-Irlannin yhdistyneen kuningaskunnan hyväksymien EU:n ilmailun turvatoimien varmentajien ACC3:ien, RA3:ien ja KC3:ien merkityksen EU:n turvatun toimitusketjun toiminnalle ja sen, että on säädettävä jäsenvaltioiden tehtävästä ottaa vastuu niiden hyväksymisestä 30 päivästä maaliskuuta 2019 alkaen.

                     (8)

                     Sen vuoksi täytäntöönpanoasetusta (EU) 2015/1998 olisi muutettava.

                     (9)

                     Tässä asetuksessa säädetyt toimenpiteet ovat asetuksen (EY) N:o 300/2008 19 artiklalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) 2015/1998 liite tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            3 artikla
            Tätä asetusta sovelletaan sitä päivää seuraavasta päivästä, jona perussopimuksia lakataan soveltamasta Ison-Britannian ja Pohjois-Irlannin yhdistyneeseen kuningaskuntaan ja Ison-Britannian ja Pohjois-Irlannin yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan nojalla, rajoittamatta Euroopan unionista tehdyn sopimuksen 50 artiklan 2 kohdan mukaisesti mahdollisesti tehtävää erosopimusta.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 97, 9.4.2008, s. 72.

            (2)  Komission asetus (EY) N:o 272/2009, annettu 2 päivänä huhtikuuta 2009, Euroopan parlamentin ja neuvoston asetuksen (EY) N:o 300/2008 liitteessä vahvistettujen siviili-ilmailun turvaamista koskevien yhteisten perusvaatimusten täydentämisestä (EUVL L 91, 3.4.2009, s. 7).

            (3)  Komission täytäntöönpanoasetus (EU) 2015/1998, annettu 5 päivänä marraskuuta 2015, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi (EUVL L 299, 14.11.2015, s. 1).

            LIITE
            Muutetaan täytäntöönpanoasetuksen (EU) 2015/1998 liite seuraavasti:

                        1)

                        Korvataan 3 luvussa oleva lisäys 3-B seuraavasti:
                        ”LISÄYS 3-B

                        ILMA-ALUSTEN TURVAAMINEN

                           KOLMANNET MAAT SEKÄ MUUT MAAT JA ALUEET, JOIHIN EI EUROOPAN UNIONIN TOIMINNASTA TEHDYN SOPIMUKSEN 355 ARTIKLAN MUKAISESTI SOVELLETA KYSEISEN SOPIMUKSEN KOLMANNEN OSAN VI OSASTOA MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

                        Ilma-alusten turvaamisen osalta seuraavien kolmansien maiden sekä muiden maiden ja alueiden, joihin ei Euroopan unionin toiminnasta tehdyn sopimuksen 355 artiklan mukaisesti sovelleta kyseisen sopimuksen kolmannen osan VI osastoa, tunnustetaan soveltavan yhteisiä perusvaatimuksia vastaavia turvavaatimuksia:

                                       Kanada

                                       Färsaaret Vagarin lentoaseman osalta

                                       Grönlanti Kangerlussuaqin lentoaseman osalta

                                       Guernsey

                                       Mansaari

                                       Jersey

                                       Montenegro

                                       Singaporen tasavalta Singaporen Changin lentoaseman osalta

                                       Ison-Britannian ja Pohjois-Irlannin yhdistynyt kuningaskunta

                                       Amerikan yhdysvallat

                              Komissio ilmoittaa viipymättä jäsenvaltioiden asianomaisille viranomaisille, jos sillä on hallussaan tietoja, joiden perusteella voidaan olettaa, että asianomaisen kolmannen maan tai muun maan tai alueen soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.
                        Jäsenvaltioiden asianomaisille viranomaisille on ilmoitettava viipymättä, jos komissiolla on tietoa toimista, korvaavat toimet mukaan luettuina, joilla varmistetaan kolmannen maan tai muun maan tai alueen soveltamien turvavaatimusten vastaavuuden palauttaminen.”

                        2)

                        Korvataan 4 luvussa oleva lisäys 4-B seuraavasti:
                        ”LISÄYS 4-B

                        MATKUSTAJAT JA KÄSIMATKATAVARAT

                           KOLMANNET MAAT SEKÄ MUUT MAAT JA ALUEET, JOIHIN EI EUROOPAN UNIONIN TOIMINNASTA TEHDYN SOPIMUKSEN 355 ARTIKLAN MUKAISESTI SOVELLETA KYSEISEN SOPIMUKSEN KOLMANNEN OSAN VI OSASTOA MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

                        Matkustajien ja käsimatkatavaroiden osalta seuraavien kolmansien maiden sekä muiden maiden ja alueiden, joihin ei Euroopan unionin toiminnasta tehdyn sopimuksen 355 artiklan mukaisesti sovelleta kyseisen sopimuksen kolmannen osan VI osastoa, tunnustetaan soveltavan yhteisiä perusvaatimuksia vastaavia turvavaatimuksia:

                                       Kanada

                                       Färsaaret Vagarin lentoaseman osalta

                                       Grönlanti Kangerlussuaqin lentoaseman osalta

                                       Guernsey

                                       Mansaari

                                       Jersey

                                       Montenegro

                                       Singaporen tasavalta Singaporen Changin lentoaseman osalta

                                       Ison-Britannian ja Pohjois-Irlannin yhdistynyt kuningaskunta

                                       Amerikan yhdysvallat

                              Komissio ilmoittaa viipymättä jäsenvaltioiden asianomaisille viranomaisille, jos sillä on hallussaan tietoja, joiden perusteella voidaan olettaa, että asianomaisen kolmannen maan tai muun maan tai alueen soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.
                        Jäsenvaltioiden asianomaisille viranomaisille on ilmoitettava viipymättä, jos komissiolla on tietoa toimista, korvaavat toimet mukaan luettuina, joilla varmistetaan kolmannen maan tai muun maan tai alueen soveltamien turvavaatimusten vastaavuuden palauttaminen.”

                        3)

                        Korvataan 5 luvussa oleva lisäys 5-A seuraavasti:
                        ”LISÄYS 5-A

                        RUUMASSA KULJETETTAVAT MATKATAVARAT

                           KOLMANNET MAAT SEKÄ MUUT MAAT JA ALUEET, JOIHIN EI EUROOPAN UNIONIN TOIMINNASTA TEHDYN SOPIMUKSEN 355 ARTIKLAN MUKAISESTI SOVELLETA KYSEISEN SOPIMUKSEN KOLMANNEN OSAN VI OSASTOA MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

                        Ruumassa kuljetettavien matkatavaroiden osalta seuraavien kolmansien maiden sekä muiden maiden ja alueiden, joihin ei Euroopan unionin toiminnasta tehdyn sopimuksen 355 artiklan mukaisesti sovelleta kyseisen sopimuksen kolmannen osan VI osastoa, tunnustetaan soveltavan siviili-ilmailun turvaamista koskevia yhteisiä perusvaatimuksia vastaavia turvavaatimuksia:

                                       Kanada

                                       Färsaaret Vagarin lentoaseman osalta

                                       Grönlanti Kangerlussuaqin lentoaseman osalta

                                       Guernsey

                                       Mansaari

                                       Jersey

                                       Montenegro

                                       Singaporen tasavalta Singaporen Changin lentoaseman osalta

                                       Israelin valtio Ben Gurionin kansainvälisen lentoaseman osalta

                                       Ison-Britannian ja Pohjois-Irlannin yhdistynyt kuningaskunta

                                       Amerikan yhdysvallat

                              Komissio ilmoittaa viipymättä jäsenvaltioiden asianomaisille viranomaisille, jos sillä on hallussaan tietoja, joiden perusteella voidaan olettaa, että asianomaisen kolmannen maan tai muun maan tai alueen soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.
                        Jäsenvaltioiden asianomaisille viranomaisille on ilmoitettava viipymättä, jos komissiolla on tietoa toimista, korvaavat toimet mukaan luettuina, joilla varmistetaan kolmannen maan tai muun maan tai alueen soveltamien turvavaatimusten vastaavuuden palauttaminen.”

                        4)

                        Lisätään 6 lukuun 6.8.1.6 kohta seuraavasti:

                                    ”6.8.1.6

                                    Ison-Britannian ja Pohjois-Irlannin yhdistyneen kuningaskunnan ilmoitettua aikomuksestaan erota Euroopan unionista SEU-sopimuksen 50 artiklan nojalla kyseisen jäsenvaltion tekemiin ACC3:ksi nimeämisiin sovelletaan seuraavia säännöksiä:

                                                a)

                                                Vastuu voimassa olevista nimeämisistä siirretään komission asetuksen (EY) N:o 748/2009, sellaisena kuin se on muutettuna Yhdistyneen kuningaskunnan unionista eroamisen huomioon ottamiseksi, liitteessä mainitulle jäsenvaltion asianomaiselle viranomaiselle.

                                                b)

                                                Vastuu muiden kuin komission asetuksen (EY) N:o 748/2009, sellaisena kuin se on muutettuna, liitteessä mainittujen lentoliikenteen harjoittajien nimeämisestä ACC3:ksi siirretään 6.8.1.1 kohdan c alakohdassa määritellylle asianomaiselle viranomaiselle.

                                                c)

                                                Edellä a ja b alakohdassa kuvattu jäsenvaltion asianomainen viranomainen voi sopia toisen jäsenvaltion vastaavan viranomaisen kanssa, että viimeksi mainittu ottaa vastuulleen tietyn lentoliikenteen harjoittajan ACC3:ksi nimeämisen. Tällöin asianomaisten jäsenvaltioiden on viipymättä ilmoitettava asiasta komissiolle.

                                                d)

                                                Komissio ilmoittaa Yhdistyneen kuningaskunnan asianomaiselle viranomaiselle, mitkä jäsenvaltiot ottavat vastuulleen sen vastuulla olevat ACC3:ksi nimeämiset.

                                                e)

                                                Yhdistyneen kuningaskunnan asianomaisen viranomaisen on annettava sen jäsenvaltion asianomaisen viranomaisen käyttöön, jolle vastuu siirretään, kopiot tarvittavista asiakirjoista, joiden perusteella se on nimennyt a alakohdassa luetellut lentoliikenteen harjoittajat ACC3:ksi. Asiakirjoihin on kuuluttava ainakin täydellinen varmennuskertomus, turvaohjelma ja kyseisen lentoliikenteen harjoittajan kanssa sovittu etenemissuunnitelma, jos sellainen on.

                                                f)

                                                Edellyttäen että e alakohdassa tarkoitetut velvoitteet on täytetty, ACC3:ksi nimeämistä koskevan vastuun siirto tapahtuu päivänä, jona Yhdistynyt kuningaskunta eroaa Euroopan unionista.

                                                g)

                                                Yksinomaan Yhdistyneeseen kuningaskuntaan liikennöivien lentoliikenteen harjoittajien nimeämisiä ACC3:ksi ei jatketa.

                                                h)

                                                Siirretyt ACC3:ksi nimeämiset ovat voimassa voimassaoloaikansa päättymiseen asti, ja jäsenvaltiot, joiden vastuulle ne siirtyvät, ottavat vastuulleen tässä asetuksessa kuvatut tehtävät ja velvollisuudet.

                                                i)

                                                Komissio helpottaa hallinnollista siirtymää lisäämällä ACC3-asemaa koskevat tiedot toimitusketjun turvaamista koskevaan unionin tietokantaan.”

                        5)

                        Lisätään 6 lukuun 6.8.4.10 kohta seuraavasti:

                                    ”6.8.4.10

                                    Ison-Britannian ja Pohjois-Irlannin yhdistyneen kuningaskunnan ilmoitettua aikomuksestaan erota Euroopan unionista SEU-sopimuksen 50 artiklan nojalla kyseisen jäsenvaltion RA3:ksi tai KC3:ksi nimeämisiin sovelletaan seuraavia säännöksiä:

                                                a)

                                                Vastuu lentotoiminnan harjoittajan sivuliikkeen tai tytäryhtiön taikka lentoliikenteen harjoittajan itsensä nimeämisestä RA3:ksi tai KC3:ksi siirretään tämän asetuksen 6.8.1.1 kohdassa määritellylle jäsenvaltion asianomaiselle viranomaiselle.

                                                b)

                                                Vastuu sellaisen yrityksen, jolla ei ole suoraa yhteyttä mihinkään lentoliikenteen harjoittajaan, nimeämisestä RA3:ksi tai KC3:ksi siirretään sille jäsenvaltion asianomaiselle viranomaiselle, joka 6.8.1.1 kohdan mukaan vastaa sen kolmannen maan kansallisesta tai suurimmasta lentoliikenteen harjoittajasta, jossa RA3 tai KC3 harjoittaa toimintaansa.

                                                c)

                                                Vastuu sellaisen yrityksen, johon ei sovelleta a tai b alakohtaa, nimeämisestä RA3:ksi tai KC3:ksi siirretään sille jäsenvaltion asianomaiselle viranomaiselle, joka 6.8.1.1 kohdan mukaan vastaa jostakin unionin lentoliikenteen harjoittajasta, joka liikennöi siltä lentoasemalta, jossa RA3 tai KC3 harjoittaa toimintaansa, tai lähimpänä kyseisen yrityksen toimipaikkaa sijaitsevalta lentoasemalta.

                                                d)

                                                Edellä a–c alakohdassa kuvattu jäsenvaltion asianomainen viranomainen voi sopia toisen jäsenvaltion vastaavan viranomaisen kanssa, että viimeksi mainittu ottaa vastuulleen tietyn yrityksen tai lentotoiminnan harjoittajan RA3:ksi tai KC3:ksi nimeämisen. Tällöin asianomaisten jäsenvaltioiden on viipymättä ilmoitettava asiasta komissiolle.

                                                e)

                                                Komissio ilmoittaa Yhdistyneen kuningaskunnan asianomaiselle viranomaiselle, mitkä jäsenvaltiot ottavat vastuulleen sen vastuulla olevat RA3:ksi ja KC3:ksi nimeämiset.

                                                f)

                                                Yhdistyneen kuningaskunnan asianomaisen viranomaisen on annettava sen jäsenvaltion asianomaisen viranomaisen käyttöön, jolle vastuu siirretään, kopiot tarvittavista asiakirjoista, joiden perusteella se on nimennyt yrityksen tai lentotoiminnan harjoittajan RA3:ksi tai KC3:ksi. Asiakirjoihin on kuuluttava ainakin täydellinen varmennuskertomus ja kyseisen yrityksen tai lentotoiminnan harjoittajan turvaohjelma.

                                                g)

                                                Edellyttäen että f alakohdassa tarkoitetut velvoitteet on täytetty, RA3:ksi ja KC3:ksi nimeämistä koskevan vastuun siirto tapahtuu päivänä, jona Yhdistynyt kuningaskunta eroaa Euroopan unionista.

                                                h)

                                                Siirretyt RA3:ksi ja KC3:ksi nimeämiset ovat voimassa voimassaoloaikansa päättymiseen asti, ja jäsenvaltiot, joiden vastuulle ne siirtyvät, ottavat vastuulleen tässä asetuksessa kuvatut tehtävät ja velvollisuudet.

                                                i)

                                                Komissio helpottaa hallinnollista siirtymää lisäämällä RA3- ja KC3-asemaa koskevat tiedot toimitusketjun turvaamista koskevaan unionin tietokantaan.”

                        6)

                        Korvataan 6 luvussa oleva lisäys 6-F seuraavasti:
                        ”LISÄYS 6-F

                        RAHTI JA POSTI
                        6-Fi

                           KOLMANNET MAAT SEKÄ MUUT MAAT JA ALUEET, JOIHIN EI EUROOPAN UNIONIN TOIMINNASTA TEHDYN SOPIMUKSEN 355 ARTIKLAN MUKAISESTI SOVELLETA KYSEISEN SOPIMUKSEN KOLMANNEN OSAN VI OSASTOA MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

                        Rahdin ja postin osalta seuraavien kolmansien maiden tunnustetaan soveltavan siviili-ilmailun turvaamista koskevia yhteisiä perusvaatimuksia vastaavia turvavaatimuksia:

                                       Montenegro

                                       Ison-Britannian ja Pohjois-Irlannin yhdistynyt kuningaskunta

                              Komissio ilmoittaa viipymättä jäsenvaltioiden asianomaisille viranomaisille, jos sillä on hallussaan tietoja, joiden perusteella voidaan olettaa, että asianomaisen kolmannen maan tai muun maan tai alueen soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.
                        Jäsenvaltioiden asianomaisille viranomaisille on ilmoitettava viipymättä, jos komissiolla on tietoa toimista, korvaavat toimet mukaan luettuina, joilla varmistetaan kolmannen maan tai muun maan tai alueen soveltamien turvavaatimusten vastaavuuden palauttaminen.
                        6-Fii

                           KOLMANNET MAAT SEKÄ MUUT MAAT JA ALUEET, JOIHIN EI EUROOPAN UNIONIN TOIMINNASTA TEHDYN SOPIMUKSEN 355 ARTIKLAN MUKAISESTI SOVELLETA KYSEISEN SOPIMUKSEN KOLMANNEN OSAN VI OSASTOA JA JOIDEN OSALTA EI VAADITA ACC3:N NIMEÄMISTÄ, ON LUETELTU KOMISSION TÄYTÄNTÖÖNPANOPÄÄTÖKSESSÄ C(2015) 8005.

                        6-Fiii

                           VARMENTAMISTOIMET KOLMANSISSA MAISSA SEKÄ MUISSA MAISSA JA MUILLA ALUEILLA, JOIHIN EI EUROOPAN UNIONIN TOIMINNASTA TEHDYN SOPIMUKSEN 355 ARTIKLAN MUKAISESTI SOVELLETA KYSEISEN SOPIMUKSEN KOLMANNEN OSAN VI OSASTOA MUTTA JOTKA TUNNUSTETAAN EU:N ILMAILUN TURVATOIMIEN VARMENTAMISTA VASTAAVIKSI

                        Ei hyväksyttyjä säädöksiä.”

                        7)

                        Lisätään 11 lukuun 11.6.3.9 ja 11.6.3.10 kohta seuraavasti:

                                    ”11.6.3.9

                                    Alkaen siitä päivästä, jona SEU-sopimuksen 50 artiklan nojalla tapahtuva Ison-Britannian ja Pohjois-Irlannin yhdistyneen kuningaskunnan ero Euroopan unionista tulee voimaan, EU:n ilmailun turvatoimien varmentajiin, jotka mainittu jäsenvaltio on hyväksynyt ACC3:ksi, RA3:ksi tai KC3:ksi nimeämistä hakevien lentoyhtiöiden, lentoliikenteen harjoittajien ja yritysten varmentamista varten, sovelletaan seuraavia säännöksiä:

                                                a)

                                                Niiden tunnustaminen unionissa lakkaa.

                                                b)

                                                Ennen sitä päivää, jona Yhdistyneen kuningaskunnan ero unionista tulee voimaan, tehdyt EU:n ilmailun turvatoimien varmennukset, mukaan lukien kyseistä päivää aiemmin annetut varmennuskertomukset, pysyvät voimassa niissä varmennettujen lentoliikenteen harjoittajien, lentotoiminnan harjoittajien ja yritysten nimeämistä varten.

                                    11.6.3.10

                                    Edellisessä kohdassa tarkoitetut henkilöt ja yritykset voivat hakea jäsenvaltion asianomaiselta viranomaiselta itselleen hyväksyntää EU:n ilmailun turvatoimien varmentajaksi. Hyväksynnästä vastaava jäsenvaltio

                                                a)

                                                hankkii Yhdistyneen kuningaskunnan asianomaiselta viranomaiselta tarvittavat asiakirjat, joiden perusteella kyseinen henkilö tai oikeushenkilö oli hyväksytty EU:n ilmailun turvatoimien varmentajaksi;

                                                b)

                                                tarkistaa, että hakija täyttää tämän luvun mukaiset unionin vaatimukset. Jos asianomainen viranomainen on vakuuttunut asiasta, se voi hyväksyä henkilön tai yrityksen EU:n ilmailun turvatoimien varmentajaksi enintään samanpituiseksi ajaksi kuin Yhdistyneen kuningaskunnan asianomainen viranomainen oli myöntänyt hyväksynnän;

                                                c)

                                                ilmoittaa viipymättä komissiolle, joka varmistaa, että EU:n ilmailun turvatoimien varmentaja lisätään toimitusketjun turvaamista koskevaan unionin tietokantaan.”


title: Neuvoston täytäntöönpanoasetus (EU) 2019/459, annettu 21 päivänä maaliskuuta 2019, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta

text:
                  22.3.2019

                  FI

                  Euroopan unionin virallinen lehti

                  L 80/1

         NEUVOSTON TÄYTÄNTÖÖNPANOASETUS (EU) 2019/459,
         annettu 21 päivänä maaliskuuta 2019,
         Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä 21 päivänä maaliskuuta 2011 annetun neuvoston asetuksen (EU) N:o 270/2011 (1) ja erityisesti sen 12 artiklan 4 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 21 päivänä maaliskuuta 2011 asetuksen (EU) N:o 270/2011.

                     (2)

                     Liitettä I olisi täydennettävä oikeutta puolustukseen ja oikeutta tehokkaaseen oikeussuojaan koskevilla tiedoilla.

                     (3)

                     Asetuksen (EU) N:o 270/2011 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 270/2011 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä maaliskuuta 2019.

                  Neuvoston puolesta

                  Puheenjohtaja

               G. CIAMBA

            (1)  EUVL L 76, 22.3.2011, s. 4.

            LIITE
            Korvataan asetuksen (EU) N:o 270/2011 liite I seuraavasti:

                     ”LIITE I
                     A.   Luettelo 2 artiklan 1 kohdassa tarkoitetuista luonnollisista henkilöistä, oikeushenkilöistä, yhteisöistä ja elimistä

                                 Nimi
                                 (ja mahdolliset peitenimet)

                                 Tunnistustiedot

                                 Luetteloon merkitsemisen perusteet

                                 1.

                                 Mohamed Hosni Elsayed Mubarak

                                 Egyptin arabitasavallan entinen presidentti
                                 Syntymäaika: 4.5.1928
                                 Mies

                                 Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella.

                                 2.

                                 Suzanne Saleh Thabet

                                 Egyptin arabitasavallan entisen presidentin Mohamed Hosni Elsayed Mubarakin puoliso
                                 Syntymäaika: 28.2.1941
                                 Nainen

                                 Lähellä Mohamed Hosni Elsayed Mubarakia, joka on oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella.

                                 3.

                                 Alaa Mohamed Hosni Elsayed Mubarak

                                 Egyptin arabitasavallan entisen presidentin Mohamed Hosni Elsayed Mubarakin poika
                                 Syntymäaika: 26.11.1960
                                 Mies

                                 Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella.

                                 4.

                                 Heidy Mahmoud Magdy Hussein Rasekh

                                 Egyptin arabitasavallan entisen presidentin pojan Alaa Mohamed Hosni Elsayed Mubarakin puoliso
                                 Syntymäaika: 5.10.1971
                                 Nainen

                                 Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella, ja Alaa Mohamed Hosni Elsayed Mubarakia lähellä oleva henkilö.

                                 5.

                                 Gamal Mohamed Hosni Elsayed Mubarak

                                 Egyptin arabitasavallan entisen presidentin Mohamed Hosni Elsayed Mubarakin poika
                                 Syntymäaika: 28.12.1963
                                 Mies

                                 Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella.

                                 6.

                                 Khadiga Mahmoud El Gammal

                                 Egyptin arabitasavallan entisen presidentin pojan Gamal Mohamed Hosni Elsayed Mubarakin puoliso
                                 Syntymäaika: 13.10.1982
                                 Nainen

                                 Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella, ja Gamal Mohamed Hosni Elsayed Mubarakia lähellä oleva henkilö.

                                 15.

                                 Mohamed Zohir Mohamed Wahed Garrana

                                 Entinen matkailuministeri
                                 Syntymäaika: 20.2.1959
                                 Mies

                                 Oikeudenkäynnin kohteena asiassa, jonka Egyptin viranomaiset ovat panneet vireille valtion varojen väärinkäytön osalta korruption vastaisen Yhdistyneiden kansakuntien yleissopimuksen perusteella.

                                 18.

                                 Habib Ibrahim Habib Eladli

                                 Entinen sisäministeri
                                 Syntymäaika: 1.3.1938
                                 Mies

                                 Oikeudenkäynnin kohteena asiassa, jonka Egyptin viranomaiset ovat panneet vireille valtion varojen väärinkäytön osalta korruption vastaisen Yhdistyneiden kansakuntien yleissopimuksen perusteella.

                                 19.

                                 Elham Sayed Salem Sharshar

                                 Habib Ibrahim Eladlin puoliso
                                 Syntymäaika: 23.1.1963
                                 Nainen

                                 Oikeudenkäynnin kohteena valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella, ja Habib Ibrahim Eladlia lähellä oleva henkilö.

                           B.   Oikeus puolustukseen ja oikeus tehokkaaseen oikeussuojaan Egyptin lainsäädännön nojalla:
                     Oikeus puolustukseen ja oikeus tehokkaaseen oikeussuojaan
                     Egyptin perustuslain 54, 97 ja 98 pykälästä, Egyptin rikosprosessilain 77, 78, 124, 199, 214, 271, 272 ja 277 pykälästä ja Egyptin asianajoa koskevan lain (nro 17 vuodelta 1983) 93 ja 94 pykälästä seuraa, että Egyptin lainsäädännössä taataan

                                 —

                                 henkilölle, jota epäillään tai joka on asetettu syytteeseen rikoksesta, seuraavat oikeudet:

                                             1.

                                             oikeus hakea muutosta säädökseen tai hallinnolliseen päätökseen;

                                             2.

                                             oikeus puolustautua henkilökohtaisesti tai itse valitsemansa oikeudenkäyntiavustajan välityksellä, tai jos hän ei pysty itse maksamaan saamastaan oikeusavusta, hänen on saatava se korvauksetta oikeudenmukaisuuden niin vaatiessa;

                                 —

                                 henkilölle, joka on asetettu syytteeseen rikoksesta, seuraavat oikeudet:

                                             1.

                                             oikeus saada viipymättä yksityiskohtainen tieto häneen kohdistettujen syytteiden sisällöstä ja perusteista hänen ymmärtämällään kielellä;

                                             2.

                                             oikeus saada riittävästi aikaa ja riittävät edellytykset valmistella puolustustaan;

                                             3.

                                             oikeus kuulustella häntä vastaan kutsuttuja todistajia tai pyytää näiden kuulustelua ja oikeus kutsua ja kuulustella omia todistajia samoin ehdoin kuin häntä vastaan kutsuttuja todistajia;

                                             4.

                                             oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä.

                           Puolustusta koskevan oikeuden ja tehokasta oikeussuojaa koskevan oikeuden soveltaminen
                     1.   Mohamed Hosni Elsayed Mubarak
                     Neuvoston asiakirja-aineistoa koskevat tiedot osoittavat, että Mubarakin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Ensimmäinen asia
                     Mubarak asetettiin yhdessä kahden muun henkilön kanssa syytteeseen julkisten varojen väärinkäytöstä 27 päivänä kesäkuuta 2013 ja oikeudenkäynti Kairon rikostuomioistuimessa aloitettiin 17 päivänä marraskuuta 2013. Kairon rikostuomioistuin tuomitsi kaikki kolme vastaajaa 21 päivänä toukokuuta 2014. Vastaajat valittivat tuomiosta kassaatiotuomioistuimeen. Kassaatiotuomioistuin kumosi tuomion 13 päivänä tammikuuta 2015 ja määräsi asian käsiteltäväksi uudelleen. Uudessa käsittelyssä osapuolet esittivät suullisia ja kirjallisia lausumia 4 ja 29 päivänä huhtikuuta 2015. Kairon rikostuomioistuin tuomitsi vastaajat 9 päivänä toukokuuta 2015 ja määräsi heidät palauttamaan väärinkäytetyt varat ja maksamaan sakkoja. Kassaatiotuomioistuimeen tehtiin valitus 24 päivänä toukokuuta 2015. Kassaatiotuomioistuin päätti 9 päivänä tammikuuta 2016 pitää tuomiot voimassa. Vastaajat pääsivät 8 päivänä maaliskuuta 2016 sovintoratkaisuun vuonna 2015 annetulla pääministerin asetuksella nro 2873 perustetussa asiantuntijakomiteassa. Hallitus hyväksyi kyseisen sovintoratkaisun 9 päivänä maaliskuuta 2016. Kyseistä sovintoratkaisua ei toimitettu kassaatiotuomioistuimelle yleisen syyttäjäviranomaisen lopullista hyväksyntää varten, koska asiantuntijakomitea ei ollut toimivaltainen komitea. Vastaajilla on mahdollisuus tehdä sovintoratkaisua koskeva hakemus toimivaltaiselle komitealle, joka on ulkomailla sijaitsevien varojen perimisestä vastaava kansallinen komitea.
                     Toinen asia
                     Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Neuvosto ei ole havainnut mitään viitteitä siitä, että Mubarakin oikeutta puolustukseen tai oikeutta tehokkaaseen oikeussuojaan ei olisi kunnioitettu.
                     3.   Alaa Mohamed Hosni Elsayed Mubarak
                     Neuvoston asiakirja-aineistoa koskevat tiedot osoittavat, että Alaa Mubarakin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Jäädyttämismääräys
                     Yleinen syyttäjäviranomainen kielsi 28 päivänä helmikuuta 2011 antamallaan määräyksellä Alaa Mubarakia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Alaa Mubarak ei ole riitauttanut 8 päivänä maaliskuuta 2011 annettua ratkaisua.
                     Ensimmäinen asia
                     Vastaajan ja toisen henkilön asia annettiin tuomioistuimelle (Kairon rikostuomioistuin) käsiteltäväksi 30 päivänä toukokuuta 2012. Tuomioistuin palautti asian yleiselle syyttäjäviranomaiselle lisätutkintaa varten 6 päivänä kesäkuuta 2013. Tutkinnan päätyttyä asia saatettiin jälleen tuomioistuimen käsiteltäväksi. Kairon rikostuomioistuin antoi 15 päivänä syyskuuta 2018 tuomion, jossa se i) pyysi nimittämäänsä asiantuntijakomiteaa täydentämään rikostuomioistuimelle heinäkuussa 2018 esittämäänsä asiantuntijaraporttia, ii) määräsi vastaajat pidätettäväksi ja iii) pyysi kääntämään vastaajat ulkomailla sijaitsevien varojen perimisestä vastaavaan kansallisen komitean puoleen mahdollisen sovintoratkaisun löytämiseksi. Vastaajat riitauttivat menestyksekkäästi pidätysmääräyksen, ja ratkaisukokoonpanon esteellisyyttä koskeneen esityksen perusteella asia annettiin toiselle rikostuomioistuinpiirille tosiseikkojen uudelleenarviointia varten.
                     Toinen asia
                     Alaa Mubarak asetettiin yhdessä kahden muun henkilön kanssa syytteeseen julkisten varojen väärinkäytöstä 27 päivänä kesäkuuta 2013 ja oikeudenkäynti Kairon rikostuomioistuimessa aloitettiin 17 päivänä marraskuuta 2013. Kairon rikostuomioistuin tuomitsi kaikki kolme vastaajaa 21 päivänä toukokuuta 2014. Vastaajat valittivat tuomiosta kassaatiotuomioistuimeen. Kassaatiotuomioistuin kumosi tuomion 13 päivänä tammikuuta 2015 ja määräsi asian käsiteltäväksi uudelleen. Uudessa käsittelyssä osapuolet esittivät suullisia ja kirjallisia lausumia 4 ja 29 päivänä huhtikuuta 2015.
                     Kairon rikostuomioistuin tuomitsi vastaajat 9 päivänä toukokuuta 2015 ja määräsi heidät palauttamaan väärinkäytetyt varat ja maksamaan sakkoja. Kassaatiotuomioistuimeen tehtiin valitus 24 päivänä toukokuuta 2015. Kassaatiotuomioistuin päätti 9 päivänä tammikuuta 2016 pitää tuomiot voimassa. Vastaajat pääsivät 8 päivänä maaliskuuta 2016 sovintoratkaisuun vuonna 2015 annetulla pääministerin asetuksella nro 2873 perustetussa asiantuntijakomiteassa. Hallitus hyväksyi sovintoratkaisun 9 päivänä maaliskuuta 2016. Tätä sovintoratkaisua ei toimitettu kassaatiotuomioistuimelle yleisen syyttäjäviranomaisen lopullista hyväksyntää varten, koska asiantuntijakomitea ei ollut toimivaltainen komitea. Vastaajilla on mahdollisuus tehdä sovintoratkaisua koskeva hakemus toimivaltaiselle komitealle, joka on ulkomailla sijaitsevien varojen perimisestä vastaava kansallinen komitea.
                     Kolmas asia
                     Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Neuvosto ei ole havainnut mitään viitteitä siitä, että Alaa Mubarakin oikeutta puolustukseen tai oikeutta tehokkaaseen oikeussuojaan ei olisi kunnioitettu.
                     4.   Heidy Mahmoud Magdy Hussein Rasekh
                     Neuvoston asiakirja-aineistoa koskevat tiedot osoittavat, että Rasekhin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Jäädyttämismääräys
                     Yleinen syyttäjäviranomainen kielsi 28 päivänä helmikuuta 2011 antamallaan määräyksellä Rasekhia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Rasekh ei ole riitauttanut 8 päivänä maaliskuuta 2011 annettua ratkaisua.
                     Asia
                     Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Neuvosto ei ole havainnut mitään viitteitä siitä, että Rasekhin oikeutta puolustukseen tai oikeutta tehokkaaseen oikeussuojaan ei olisi kunnioitettu.
                     5.   Gamal Mohamed Hosni Elsayed Mubarak
                     Neuvoston asiakirja-aineistoa koskevat tiedot osoittavat, että Gamal Mubarakin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Jäädyttämismääräys
                     Yleinen syyttäjäviranomainen kielsi 28 päivänä helmikuuta 2011 antamallaan määräyksellä Gamal Mubarakia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Gamal Mubarak ei ole riitauttanut 8 päivänä maaliskuuta 2011 annettua ratkaisua.
                     Ensimmäinen asia
                     Gamal Mubarakin ja toisen henkilön asia annettiin tuomioistuimelle (Kairon rikostuomioistuin) käsiteltäväksi 30 päivänä toukokuuta 2012. Tuomioistuin palautti asian yleiselle syyttäjäviranomaiselle lisätutkintaa varten 6 päivänä kesäkuuta 2013. Tutkinnan päätyttyä asia saatettiin jälleen tuomioistuimen käsiteltäväksi. Kairon rikostuomioistuin antoi 15 päivänä syyskuuta 2018 tuomion, jossa se i) pyysi nimittämäänsä asiantuntijakomiteaa täydentämään rikostuomioistuimelle heinäkuussa 2018 esittämäänsä asiantuntijaraporttia, ii) määräsi vastaajat pidätettäväksi ja iii) pyysi kääntämään vastaajat ulkomailla sijaitsevien varojen perimisestä vastaavaan kansallisen komitean puoleen mahdollisen sovintoratkaisun löytämiseksi. Vastaajat riitauttivat menestyksekkäästi pidätysmääräyksen, ja ratkaisukokoonpanon esteellisyyttä koskeneen esityksen perusteella asia annettiin toiselle rikostuomioistuinpiirille tosiseikkojen uudelleenarviointia varten.
                     Toinen asia
                     Gamal Mubarak asetettiin yhdessä kahden muun henkilön kanssa syytteeseen julkisten varojen väärinkäytöstä 27 päivänä kesäkuuta 2013 ja oikeudenkäynti Kairon rikostuomioistuimessa aloitettiin 17 päivänä marraskuuta 2013. Kairon rikostuomioistuin tuomitsi kaikki kolme vastaajaa 21 päivänä toukokuuta 2014. Vastaajat valittivat tuomiosta kassaatiotuomioistuimeen. Kassaatiotuomioistuin kumosi tuomion 13 päivänä tammikuuta 2015 ja määräsi asian käsiteltäväksi uudelleen. Uudessa käsittelyssä osapuolet esittivät suullisia ja kirjallisia lausumia 4 ja 29 päivänä huhtikuuta 2015. Kairon rikostuomioistuin tuomitsi vastaajat 9 päivänä toukokuuta 2015 ja määräsi heidät palauttamaan väärinkäytetyt varat ja maksamaan sakkoja. Kassaatiotuomioistuimeen tehtiin valitus 24 päivänä toukokuuta 2015. Kassaatiotuomioistuin päätti 9 päivänä tammikuuta 2016 pitää tuomiot voimassa. Vastaajat pääsivät 8 päivänä maaliskuuta 2016 sovintoratkaisuun vuonna 2015 annetulla pääministerin asetuksella nro 2873 perustetussa asiantuntijakomiteassa. Hallitus hyväksyi sovintoratkaisun 9 päivänä maaliskuuta 2016. Tätä sovintoratkaisua ei toimitettu kassaatiotuomioistuimelle yleisen syyttäjäviranomaisen lopullista hyväksyntää varten, koska asiantuntijakomitea ei ollut toimivaltainen komitea. Vastaajilla on mahdollisuus tehdä sovintoratkaisua koskeva hakemus toimivaltaiselle komitealle, joka on ulkomailla sijaitsevien varojen perimisestä vastaava kansallinen komitea.
                     Kolmas asia
                     Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Gamal Mubarakia on kuulusteltu tutkinnan aikana. Neuvosto ei ole havainnut mitään viitteitä siitä, että Gamal Mubarakin oikeutta puolustukseen tai oikeutta tehokkaaseen oikeussuojaan ei olisi kunnioitettu.
                     6.   Khadiga Mahmoud El Gammal
                     Neuvoston asiakirja-aineistoa koskevat tiedot osoittavat, että El Gammalin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Jäädyttämismääräys
                     Yleinen syyttäjäviranomainen kielsi 28 päivänä helmikuuta 2011 antamallaan määräyksellä Khadiga El Gammalia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. El Gammal ei ole riitauttanut 8 päivänä maaliskuuta 2011 annettua ratkaisua.
                     Asia
                     Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Neuvosto ei ole havainnut mitään viitteitä siitä, että El Gammalin oikeutta puolustukseen tai oikeutta tehokkaaseen oikeussuojaan ei olisi kunnioitettu.
                     15.   Mohamed Zohir Mohamed Wahed Garrana
                     Neuvoston asiakirja-aineistoa koskevat tiedot osoittavat, että Garranan oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Asia
                     Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Neuvosto ei ole havainnut mitään viitteitä siitä, että Garranan oikeutta puolustukseen tai oikeutta tehokkaaseen oikeussuojaan ei olisi kunnioitettu.
                     18.   Habib Ibrahim Habib Eladli
                     Neuvoston asiakirja-aineistoa koskevat tiedot osoittavat, että Eladlin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Asia
                     Tutkintatuomari siirsi Eladlin julkisten varojen väärinkäyttöä koskevat syytteet toimivaltaiselle tuomioistuimelle. Kyseinen tuomioistuin päätti 7 päivänä helmikuuta 2016, että Eladlin, hänen puolisonsa ja alaikäisen poikansa varat olisi jäädytettävä. Kyseisen tuomioistuimen päätöksen nojalla yleinen syyttäjäviranomainen antoi 10 päivänä helmikuuta 2016 jäädytysmääräyksen Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Tuomioistuin tuomitsi vastaajan 15 päivänä huhtikuuta 2017. Vastaaja valitti tuomiosta kassaatiotuomioistuimeen, joka kumosi tuomion 11 päivänä tammikuuta 2018 ja määräsi asian käsiteltäväksi uudelleen. Uusi oikeudenkäynti on vielä kesken.
                     19.   Elham Sayed Salem Sharshar
                     Neuvoston asiakirja-aineistoa koskevat tiedot osoittavat, että Sharsharin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                     Jäädyttämismääräys
                     Tutkintatuomari siirsi Sharsharin aviomiehen julkisten varojen väärinkäyttöä koskevat syytteet toimivaltaiselle tuomioistuimelle. Kyseinen tuomioistuin päätti 7 päivänä helmikuuta 2016, että hänen aviomiehensä varat, hänen omat varansa ja heidän alaikäisen poikansa varat olisi jäädytettävä. Kyseisen tuomioistuimen päätöksen nojalla yleinen syyttäjäviranomainen antoi 10 päivänä helmikuuta 2016 jäädytysmääräyksen Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Sharshar ei ole riitauttanut tuomioistuimen ratkaisua.

               ”


title: Komission täytäntöönpanoasetus (EU) 2019/537, annettu 28 päivänä maaliskuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Странджански манов мед” (Strandzhanski manov med) /”Maнов мед от Странджа” (Manov med ot Strandzha) (SAN)

text:
                  2.4.2019

                  FI

                  Euroopan unionin virallinen lehti

                  L 93/1

         KOMISSION TÄYTÄNTÖÖNPANOASETUS (EU) 2019/537,
         annettu 28 päivänä maaliskuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Странджански манов мед” (Strandzhanski manov med) /”Maнов мед от Странджа” (Manov med ot Strandzha) (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Bulgarian hakemus nimityksen ”Странджански манов мед” (Strandzhanski manov med)/”Maнов мед от Странджа” (Manov med ot Strandzha) rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Странджански манов мед” (Strandzhanski manov med)/”Maнов мед от Странджа” (Manov med ot Strandzha) olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Странджански манов мед” (Strandzhanski manov med)/”Maнов мед от Странджа” (Manov med ot Strandzha) (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.4 ”Muut eläinperäiset tuotteet (munat, hunaja, erilaiset maitotuotteet paitsi voi jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä maaliskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 449, 13.12.2018, s. 11.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).